Document ID: 32006D0130

KOMISSION PÄÄTÖS,
tehty 10 päivänä helmikuuta 2006,
jäämiä tutkivien kansallisten vertailulaboratorioiden luetteloa koskevan päätöksen 98/536/EY muuttamisesta
(tiedoksiannettu numerolla K(2006) 330)
(ETA:n kannalta merkityksellinen teksti)
(2006/130/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon elävissä eläimissä ja niistä saatavissa tuotteissa olevien tiettyjen aineiden ja niiden jäämien osalta suoritettavista tarkastustoimenpiteistä ja direktiivien 85/358/ETY ja 86/469/ETY sekä päätösten 89/187/ETY ja 91/664/ETY kumoamisesta 29 päivänä huhtikuuta 1996 annetun neuvoston direktiivin 96/23/EY (1) ja erityisesti sen 14 artiklan 1 kohdan,
sekä katsoo seuraavaa:
(1)
Komission päätöksen 98/536/EY (2) liitettä on ollut määrä tarkastella uudelleen 31 päivään joulukuuta 2000 mennessä. Jäsenvaltiot ovat järjestäneet laboratorioitaan uudelleen niin, että ne täyttävät direktiivin 96/23/EY mukaiset vaatimukset, ja erityisesti vaatimuksen, jonka mukaan yhtä jäämää tai jäämäryhmää tutkitaan vain yhdessä kansallisessa vertailulaboratoriossa.
(2)
Edellä tarkoitettu uudelleenjärjestely on saatettu loppuun, ja päätöksen 98/536/EY liitteessä olevaa kansallisten vertailulaboratorioiden luetteloa olisi mukautettava sen mukaisesti. Samalla uusien jäsenvaltioiden kansallisten vertailulaboratorioiden luetteloa olisi mukautettava jäsenvaltioilta saatujen tietojen mukaisesti.
(3)
Päätös 98/536/EY olisi sen vuoksi muutettava vastaavasti.
(4)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 98/536/EY liite tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 10 päivänä helmikuuta 2006.

Labels: 7
0
18
17